Клуж-Напока

**Клуж-Напока** ( ,  , ), да 1974 году — **Клуж** — горад на паўночным захадзе Румыніі. Другі паводле велічыні горад Румыніі. На 2011 год насельніцтва складала 324 576 чалавек. Адміністрацыйны цэнтар жудэцу Клуж.

## Гісторыя

Пасьля заваёвы Дакіі ў пачатку II стагодзьдзя Рымскай імпэрыяй імпэратар Траян заснаваў базу рымскага легіёну, вядомую як **Напока**, якая стала адным з асноўных цэнтраў раманізацыі мясцовага дакійскага насельніцтва Рымскай Дакіі. Падчас Вялікага перасяленьня народаў Напока была разбурана. У VI—X стагодзьдзях раманамоўныя валахі інтэнсіўна кантактавалі зь міграваўшымі славянскімі плямёнамі, а пасьля XII стагодзьдзя ядро раманамоўнай Дакіі (Трансыльванія) было на доўгі час парабавана вугорцамі.

### Сярэднявечча
Рэгіён быў заваяваны вугорцамі і ўвайшоў у склад Каралеўства Вугоршчыны. Кароль Іштван V падтрымаў трансыльванскіх саксаў у стварэньні калёніі побач з руінамі рымскай Напокі. У 1270 годзе Клуж атрымаў гарадзкія прывілеі і пачаў хутка расьці.

### Новы час
У XIX — пачатку XX стагодзьдзяў горад стаў найважнейшым цэнтрам мадзьярызацыі. Па стане на 1910 год адсотак вугорцаў у ім дасягнуў 81,6% (51 192 чалавекі). У складзе Аўстра-Вугоршчыны меў нямецкую назву Кляўзэнбург.

### Сучасная гісторыя
У 1918 годзе горад перайшоў пад кіраваньне Румыніі, пачылася палітыка румынізацыі. У 1940—1944 гадох горад зноў перайшоў да Вугоршчыны, у ім зноў пачаліся антырумынскія выступленьні. Колькасьць вугорцаў дасягнула ў 1941 годзе 85,7% (98 502 чалавекі). Пасьля 1945 году горад зноў стаў румынскім, колькасьць вугорскага насельніцтва ў ім скарацілася.

## Насельніцтва
Па стане на 2011 год насельніцтва гораду складала 324 576 чалавек. Нацыянальны склад:

* румыны — 247 548 чалавек (80,07 %);
* вугорцы — 49 375 чалавек (15,97 %);
* цыганы — 3 274 чалавек (1,05 %);
* немцы — 520 чалавек (0,16 %);
* габрэі — 152 чалавекі (0,05 %);
* украінцы — 130 чалавек (0,04 %).

## Славутасьці

* Гістарычны цэнтар гораду
* Касьцёл Сьвятога Міхаіла
* Касьцёл францішканаў (XIII стагодзьдзе)
* Лютэранская царква
* Праваслаўны сабор
* Ратуша
* Конная статуя Мацея Корвіна
* Палац Банфі (цяпер у ім разьмешчаны Музэй мастацтваў)
* Палац Шэкі
* Нацыянальны музэй гісторыі Сяміградзьдзя

## Асобы
* Актавіян Абрудан — футбаліст
* Міклаш Банфі — шляхціч, пісьменьнік і палітык
* Янаш Бояі — матэматык
* Мацей Корвін — кароль Вугоршчыны, герцаг Аўстрыі
* Шандар Вэрэш — кампазытар

## Гарады-сябры

* Атэны, Грэцыя
* Бээр-Шэва, Ізраіль
* Дыжон, Францыя
* Загрэб, Харватыя
* Іст-Лансынг, Мічыган, ЗША
* Кёльн, Нямеччына
* Каламбія, Паўднёвая Караліна, ЗША
* Корча, Альбанія
* Макаты, Філіпіны

* Нант, Францыя
* Пэч, Вугоршчына
* Рокфард, Ілінойс, ЗША
* Сан-Паўлу, Бразылія
* Сувон, Паўднёвая Карэя
* Каракас, Вэнэсуэла
* Чакаа, Вэнэсуэла
* Чэрвія, Італія
* Чжэнчжоў, Кітай

## Галерэя

Cluj-Napoca_Evangelical_Church.jpg|Лютэранская царква
Obeliscul_Carolina_si_Biserica_franciscana.jpg|Касьцёл францішканаў і абэліск Караліна
Kolozsvar_building.jpg|Палац Шэкі
Primaria_Cluj-Napoca1.jpg|Ратуша
Cluj-Napoca_Romanian_Opera.jpg|Будынак Румынскай Опэры
Cluj-Napoca.Lupoaica.jpg|Капіталійская ваўчыца — падарунак ад гораду Рыму
Central_Park_Cluj-Napoca_-_the_lake.jpg|У Цэнтральным парку


## Крыніцы

## Вонкавыя спасылкі
* Мескае насельніцтва

Катэгорыя:Гарады Румыніі